Dette undervisningsopplegget tar utgangspunkt i en lydfil som handler om å lage fruktsalat. I tillegg er det et opplegg hvor læreren leser opp faktasetninger med insektsnavn. Opplegget er delt i flere aktiviteter hvor elevene først skal introduseres for begreper gjennom lærende lek, før de tar fatt på selve lyttedelen. Målet er at elevene skal klare å lytte ut informasjon og detaljer og finne begrepene igjen på elevarkene. Opplegget har utgangspunkt i kompetansemålene i læreplanen for engelsk etter 2. trinn.
Elevene skal være i stand til å lytte ut enkeltbegreper slik at de kan finne de igjen på elevarkene.
Elevene kan klare å lytte ut begrepene som er kjente selv om de kanskje ikke skjønner hele teksten. Lytteoppgaven inneholder kjente begreper som gjør at det skal være mulig for elevene å gjenkjenne de.
Elevene kan selv være med å vurdere hvor godt de har forstått oppgaven hvis man retter prøven i plenum. Lytteprøven kan også gjennomføres på nytt etter litt tid.
Nå har elevene fått innarbeidet en del nye begreper om frukt/bær, insketer og farger. La elevene få utvide begrepsforståelsen ved å selv undre seg over hva andre begreper i samme kategori heter på engelsk. Lag en fruktsalat med klassen hvor man får bruke alle sansene sine å beskrive på engelsk hvordan frukten ser ut (farge/form/størrelse), smaker, og hva den heter etc.